Konyhaszekrény új köntösben - lépésről lépésre
Pakold ki a szekrényt, csavarozd le a fogantyúit és az ajtózsanérokat. Takarófóliával borítsd be a padlót és maszkold le a bútor többi részét, amit nem festesz le. Ehhez a Tesa színelvalásztó festőszalagot ajánljuk.
A sikeres festés alapja a tiszta felület. Mosd le a szekrényajtókat, a zsíros lerakódások eltávolítása érdekében.
Finom csiszolópapírral csiszold meg a felületet (kivéve melamin vagy magasfényű felületeket). Javítsd ki a repedéseket és egyéb felületi hibákat, majd ismételd meg a csiszolást a tökéletes simaság érdekében.
Jöhet az első festékréteg! A sima, buborékmentes kidolgozáshoz a kisméretű szivacshenger a legjobb választás az ajtókra.
Vidd fel a kiválasztott színt két rétegben. Ennyi kell a tartósságért. Az első réteg után finom csiszolópapírral simítsd át a felületet (P220-P280), majd töröld le a port, hogy a második réteg tökéletesen tapadjon.
Száradás után, óvatosan távolítsd el a festőszalagot, csavarozd vissza a gombokat és kész a konyhád büszkesége, egy általad gyönyörűen újjávarázsolt konyhabútor!